**Poziv na dvodnevnu radionicu za izradu**

**Strateškog i akcijskog plana osječke Tvrđe 2021.-2027. godine**

**Srijeda, 14.10.2020. godine od 10:00 – 13:30 sati i**

**Četvrtak, 15.10.2020. godine od 10:-13:00 sati**

Poštovani/e,

najprije se u ime Agencije za obnovu osječke Tvrđe, Grada Osijeka i u svoje ime najljepše zahvaljujem svima koji su sudjelovali na prvoj radionici za izradu strateškog okvira Strateškog i akcijskog plana osječke Tvrđe 2021.-2027. godine u srpnju kao i na fokusnim grupama u rujnu ove godine.

Kako bismo i dalje aktivno nastavili s radom, pozivamo Vas na dvodnevnu radionicu za izradu strateškog okvira koja će se održati u **srijedu, 14.10.2020. godine od 10:00-13:30 sati** i **četvrtak, 15.10.2020. godine od 10:00-13:30 sati**. Radionica će se održati kao i do sada u **Staroj pekari, Trg Vatroslava Lisinskog 1, Tvrđa.** U nastavku je i program radionice.

Na radionici ćemo na prvom danu dopuniti SWOT analizu te definirati viziju, posebne ciljeve i prijedloge mjera. Drugi dan ćemo raditi dalje na razradi mjera i akcijskom planu. Ovaj se proces strateškog planiranja održava sukladno Priručniku o strateškom planiranju Ministarstva regionalnog razvoja i fondova Europske unije iz svibnja 2020. godine.

Također i dodatna informacija da se rezultati Ankete građana nalaze na mrežnim stranicama Agencije za obnovu osječke Tvrđe: <http://aoot.hr/upload/2020/RezultatiAnkete-Tvrdja2020.pdf> Ukoliko niste, molimo Vas da popunite anketu.

Kako bi novi Strateški i akcijski plan bio odraz realnih potreba svih ključnih dionika, Vaše nam je sudjelovanje od iznimne važnosti. Ukoliko niste u mogućnosti sudjelovati, zamolili bismo Vas da predložite drugog predstavnika/cu.

Molimo da Vaše sudjelovanje ili sudjelovanje Vaše zamjene na ovoj radionici potvrdite na e-mail: [agencija@aoot.hr](mailto:agencija@aoot.hr) najkasnije do **utorka, 13.10. 2020. god. do 12:00 h.**

S poštovanjem,

Mirna Karzen, Karzen i Karzen d.o.o.

|  |  |
| --- | --- |
| Prvi dan, srijeda, 14.10.2020. | |
| **10:00 – 13:30 (pauza po potrebi)** | |
| * Uvod i ciljevi radionice, proces zajedničkog rada | |
| * SWOT analiza – dopuna sa prethodne radionice | |
| * Vizioniranje | |
| * **Inspirirajmo se!** | |
| Predstavljanje primjera dobre prakse za ključna pitanja za održivu obnovu i razvoj Tvrđe |
| (npr. promet, inovativni modeli upravljanja prostorima, socijalno/kulturno poduzetništvo, porezne olakšice, stanovanje...) |
| * Izrada posebnih ciljeva | |
| * Zaključak i uvod u sljedeći dan | |
|  | |
| **Drugi dan, četvrtak, 15.10.2020.** | |
| **10:00 – 13:30 (pauza po potrebi)** | |
| * Dopuna rada iz prethodnog dana | |
| * Izbor mjera za svaki posebni cilj | |
| * Razrada mjera | |
| * Izrada akcijskog plana SRLJP IŽ 2021.-2027. god. s ključnim projektima | |
| * Zaključak i sljedeći koraci | |